Armageddon

Armageddon הוא אלבום האולפן הראשון של להקת הבנות הדרום קוריאנית אספה שיצא לאור על ידי SM Entertainment ב-27 במאי 2024, וכולל עשר רצועות, מתוכן שתיים שיצאו כסינגלים: Supernova ו-Armageddon.

== קדם - יציאה ==
ב-22 באפריל 2024 SM Entertainment הודיעה כי אספה עתידה להוציא לאור את אלבום האולפן הראשון שלה, Armageddon, יחד עם שני סינגלים: "Supernova" ו-"Armageddon", שייצאו לאור ב-13 וב-27 במאי, בהתאמה.<ref name="release"></ref>

== תוכן ורצועות האלבום ==
האלבום כולל עשר רצועות, והוא משלב מוזיקת פופ יחד עם ז'אנרים נוספים, כגון היפ הופ, דאנס ובלדות.<ref></ref> הרצועה הראשונה באלבום, "Supernova", היא שיר בסגנון דאנס והייפרפופ, הוא מתואר כ-״מאופיין בבס כבד", ומילות השיר מתארות את "נקודת המבט של אספה על העולם, שמתרחבת באירוע שפותח דלת למימד אחר - הסופרנובה, והוא מבטא את תחילתו של פיצוץ גדול".<ref name="Billboard"></ref><ref></ref> הרצועה השנייה, "Armageddon", היא שיר היפ הופ ודאנס המתואר כ"שיר בסגנון אולד-סקול, אך טרנדי". מילות השיר עוסקות במסר ש"אני יכולה להגדיר רק את עצמי".<ref></ref><ref name="TFFReview"></ref> הרצועה השלישית, "Set the Tone", היא שיר היפ הופ עם "פאנץ' מרהיב של סינתיסייזרים".<ref name="Billboard" /> הרצועה הרביעית, "Mine", מתארת "חשיפה של התבגרות, יחד עם תחושת פחד". הרצועה החמישית, "Licorice", היא שיר דאנס בסגנון "רוק-פופ קליט", עם "סאונד של גיטרה חשמלית במקצב טראפ". מבחינה לירית, השיר "משווה בין אדם בעל קסם מוזר לליקריץ, ומביע את התחושה שיש למי שנמשך אליו".<ref></ref> הרצועה השישית, ״Bahama״, מתוארת כ-"פזמון קיץ מנומנם, אך עם מנגינה תוססת". הרצועה השביעית, "Long Chat", היא בסגנון דאנס, ועוסקת ב-"שיחות ידידותיות הנמשכות לאורך כל הלילה".<ref></ref> הרצועה הרצועה השמינית, ״Prologue״, היא ״שיר פופ אופטימי״, שמציג את הלהקה כשהיא "מטפלת בקשיים ובבלגן של תהליך ההתבגרות, ומודה בחרדה, באכזבות ובאובדן תשוקה".<ref name="Billboard" /> הרצועה התשיעית, "Live My Life", היא שיר פופ-פאנק "עליז ומבוסס גיטרה", והוא עוסק במסר של "לחיות חיים עם עצמאות וביטחון", ומדבר על "התנתקות מהמסגרת הקיימת, מכיוון שאין תשובה נכונה בּחיים".<ref></ref> רצועת הסיום, ״Melody״, היא יצירת פסנתר של "המנון מעריצים", שמוקדש למעריצי הלהקה.<ref name="Billboard" />

== ביקורות ==
ריאן דאלי מ-NME שיבח את האלבום, וכתב ש-״הוא מחזק את מה שכבר ידענו - שכאשר נותנים לאספה ׳לרוץ חופשי׳ בסאונד ובקולות, שהפכו לסמל המסחרי שלהם, היא לא פחות ממושלמת". ג'נסה וויליאמס כתבה ב-The Forty-Five על "הנכונות של הלהקה להתנסות עם צלילים ״קשים״ ו-״רכים״ כאחד", וציינה כי אספה "ממש משגשגת כשהיא נצמדת לקצה היותר עצבני של ההפקה שלה". בנוסף, היא הצהירה כי "הגישה ה׳קשוחה׳ של הלהקה והמוזיקה שלה עשויים פשוט להציל את העולם המוזיקלי". המוציאה לאור של רולינג סטון אינדיה, דבשרי דוטה, היללה את "הסיפור החי" של אספה ואת ה״נופים הפואטיים" של האלבום, אותם תיארה כ"חוויה שמיעתית מגוונת ומעמיקה", המלאה ב"רגשות, מצבי רוח, ומקרים ששזורים בכל שיר".<ref name="RSI"></ref> ג'ף בנג'מין מהבילבורד תיאר את האלבום כ"אבולוציה אמנותית בדיסקוגרפיה של אספה, שמתקיימת על ידי פיתוח והרחבה של הנרטיב של הלהקה אל יקום מורחב, מתוך מטרה לטשטש את הגבולות שיש בין המציאות לבין מחוזות וירטואליים".

== קבלה מסחרית ==
ב-27 במאי 2024, דווח כי האלבום נמכר בלמעלה מ-1.02 מיליון עותקים בהזמנות המוקדמות.<ref></ref> בסין האלבום הגיע למקום הראשון בטבלת מכירת האלבומים הדיגיטליים של שירות הזרמת המוזיקה QQ Music, וכן זכה במעמד של אלבום פלטינה כפול, בתוך שלוש שעות בלבד מצאתו.<ref></ref>

== רשימת רצועות ==

== קישורים חיצוניים ==

קטגוריה:אלבומי בכורה מ-2024
קטגוריה:אלבומים בקוריאנית
קטגוריה:להקות בנות דרום קוריאניות
קטגוריה:קיי-פופ

== הערות שוליים ==